5. ทรัพย์สินที่ใช้ในการประกอบธุรกิจ

5.1 บริษัทฯและบริษัทย่อย

1) บริษัท ศรีไทยซุปเปอร์แวร์ จำกัด (มหาชน)

  ทรัพย์สินหลักที่ใช้ประกอบธุรกิจ ได้แก่ โรงงาน 4 แห่ง คือ

  ก. โรงงานสุขสวัสดิ์ ตั้งอยู่เลขที่ 355 ซอย 36 ถนนสุขสวัสดิ์ แขวงบางปะกอก
  เขตราษฎร์บูรณะ กรุงเทพฯ เนื้อที่ 16 ไร่ 2 งาน 98 ตารางวา

  ข. โรงงานบางปู ตั้งอยู่เลขที่ 610 ซอย 8 เอ นิคมอุตสาหกรรมบางปู ตำบลแพรกษา
  อำเภอเมือง จังหวัดสมุทรปราการ เนื้อที่ 6 ไร่ 3 งาน 89 ตารางวา

  ค. โรงงานอมตะนคร ชลบุรี ตั้งอยู่เลขที่ 700/13 หมู่ 1 เขตนิคมอุตสาหกรรมอมตะนคร
  ตำบลคลองตำหรุ อำเภอเมือง จังหวัดชลบุรี เนื้อที่ 49 ไร่ 98 ตารางวา

  ง. โรงงานโคราช ตั้งอยู่เลขที่ 335 นิคมอุตสาหกรรมสุรนารี ถนนราชสีมา-โชคชัย
  ตำบลหนองระเวียง อำเภอเมือง จังหวัดนครราชสีมา เนื้อที่ 48 ไร่ 0 งาน 0 ตารางวา

  นอกจากโรงงานทั้ง 4 แห่งแล้ว บริษัทฯยังมีโกดังสินค้า และโชว์รูมอีกหลายแห่ง

  ------------------- -------- --------- ----------- ----------------------
  มูลค่าตามบัญชีสุทธิ ณ 31                                 หน่วย : ล้านบาท
  ธันวาคม พ.ศ. 2548                                   

  ทรัพย์สิน              อาคาร    ที่ดิน       เครื่องจักร    ผู้ถือกรรมสิทธิ์

  โรงงานสุขสวัสดิ์        105.56   -         229.79      บมจ.ศรีไทยซุปเปอร์แวร์

  โรงงานบางปู          33.25    19.50     188.15      บมจ.ศรีไทยซุปเปอร์แวร์

  โรงงานอมตะนคร ชลบุรี  193.30   196.98    542.02      บมจ.ศรีไทยซุปเปอร์แวร์

  โรงงานโคราช         203.51   38.40     210.11      บมจ.ศรีไทยซุปเปอร์แวร์
  ------------------- -------- --------- ----------- ----------------------

  หมายเหตุ: ที่ดินโรงงานสุขสวัสดิ์ถือกรรมสิทธิ์โดยบริษัท ศรีไทยรุ่งเรืองทรัพย์ (1999) จำกัด

  มูลค่าตามบัญชี ณ 31 ธันวาคม พ.ศ. 2548 เท่ากับ 177.86 ล้านบาท

  หลักประกันและทรัพย์สินที่บมจ. ศรีไทยซุปเปอร์แวร์ (ผู้กู้) และบริษัท ศรีไทยรุ่งเรืองทรัพย์
  (1999) จำกัด (ผู้ค้ำประกัน) จำนองให้แก่ธนาคารนครหลวงไทย จำกัด (มหาชน)
  และธนาคารกรุงเทพ จำกัด (มหาชน) ตามสัญญาให้สินเชื่อ ฉบับลงวันที่ 19 กรกฎาคม พ.ศ.
  2545 และสัญญาแก้ไขเพิ่มเติมสัญญาให้สินเชื่อ ฉบับลงวันที่ 5 กุมภาพันธ์ พ.ศ. 2547
  และสัญญาแก้ไขเพิ่มเติมสัญญาให้สินเชื่อ ฉบับที่ 2 ฉบับลงวันที่ 16 มิถุนายน พ.ศ. 2548

ผู้ให้หลักประกัน : บมจ. ศรีไทยซุปเปอร์แวร์

1.  บมจ. ศรีไทยซุปเปอร์แวร์ (ในฐานะผู้เช่า)
    โอนสิทธิการเช่าที่ดินอย่างมีเงื่อนไขให้แก่ธนาคารผู้ให้สินเชื่อทั้งสองแห่ง ตามสัญญาเช่าที่ดิน
    ลงวันที่ 30 เมษายน พ.ศ. 2546 ระหว่างผู้โอนสิทธิ (ในฐานะผู้เช่า) กับบริษัท
    ศรีไทยรุ่งเรืองทรัพย์ (1999) จำกัด (ในฐานะผู้ให้เช่า)

2.  จำนองเครื่องจักรซึ่งใช้งานอยู่ที่โรงงานสุขสวัสดิ์ โรงงานบางปู โรงงานอมตะนคร ชลบุรี
    และ โรงงานโคราช

3.  จำนองที่ดินซึ่งเป็นที่ตั้งของโรงงาน 3 แห่ง คือ

  ที่ดินที่ตั้งโรงงานโคราช เนื้อที่ 48-0-0 ไร่

  ที่ดินที่ตั้งโรงงานบางปู เนื้อที่ 6-3-89 ไร่

  ที่ดินที่ตั้งโรงงานอมตะนคร ชลบุรี เนื้อที่ 49-0-98 ไร่

4.  จำนองกรรมสิทธิ์ในสิ่งปลูกสร้าง อาคารโรงงาน ได้แก่

  4.1 จำนองอาคารโรงงานสุขสวัสดิ์ เลขที่ 355, 355/1, 355/2, 355/3
  และอาคารไทยทอย เลขที่ 376 อาคารทั้งหมดตั้งอยู่ที่ถนนสุขสวัสดิ์ แขวงบางปะกอก
  เขตราษฎร์บูรณะ กรุงเทพฯ

  4.2 จำนองอาคารคลังสินค้าริมน้ำ เลขที่ 318, 318/1, 318/2, 318/3 ถนนราษฎร์บูรณะ
  แขวงราษฎร์บูรณะ (บางแจงร้อนนอก) เขตราษฎร์บูรณะ กรุงเทพฯ

  4.3 จำนองอาคารโรงงานบางปู เลขที่ 610 นิคมอุตสาหกรรมบางปู ตำบลแพรกษา อำเภอ
  เมืองสมุทรปราการ จังหวัดสมุทรปราการ

  4.4 จำนองอาคารโรงงานอมตะนคร ชลบุรี เลขที่ 700/13 นิคมอุตสาหกรรมอมตะนคร
  ตำบลคลองตำหรุ อำเภอเมืองชลบุรี จังหวัดชลบุรี

  4.5 จำนองอาคารโรงงานโคราช เลขที่ 335, 529, 529/1-40 หมู่ 6
  เขตอุตสาหกรรมสุรนารี ตำบลหนองบัวศาลา อำเภอเมืองนครราชสีมา จังหวัดนครราชสีมา

5.  สลักหลังกรมธรรม์ประกันภัยให้ธนาคารผู้ให้สินเชื่อทั้งสองรายเป็นผู้รับผลประโยชน์แต่เพียงผู้เดียว
    (Sole Loss Payee) สำหรับการประกันภัยอาคารโรงงาน สำนักงาน เครื่องจักร ของทั้ง
    4 โรงงาน

  ผู้ให้หลักประกัน : บริษัท ศรีไทยรุ่งเรืองทรัพย์ (1999) จำกัด

1.  บริษัท ศรีไทยรุ่งเรืองทรัพย์ (1999) จำกัด ลงนามในหนังสือค้ำประกัน
    เพื่อค้ำประกันสินเชื่อให้แก่บมจ. ศรีไทยซุปเปอร์แวร์ ในวงเงิน 530 ล้านบาท

2.  จำนองที่ดิน

  2.1 ที่ดินซึ่งเป็นที่ตั้งโรงงานสุขสวัสดิ์ เนื้อที่ 22-3-7 ไร่

  2.2 ที่ดินซึ่งเป็นที่ตั้งคลังสินค้าริมน้ำ เนื้อที่ 6-3-84 ไร่

  หมายเหตุ : ในไตรมาส 1 ปี พ.ศ. 2549
  บริษัทฯได้รับความยินยอมจากธนาคารฯในการไถ่ถอนหลักประกันจำนอง คือ คลังสินค้าริมน้ำ
  อันประกอบด้วยสิ่งปลูกสร้างของบริษัทฯ และที่ดินของ บริษัท ศรีไทยรุ่งเรืองทรัพย์ (1999)
  จำกัด
  เนื่องจากในปัจจุบันภาระหนี้ของบริษัทฯที่มีต่อทั้งสองธนาคารน้อยกว่ามูลค่าหลักประกันจำนอง

สัญญาเช่า

  ที่ดินส่วนหนึ่งเนื้อที่รวมกันประมาณ 27 ไร่ 2 งาน 41.7 ตารางวา
  ซึ่งบริษัทฯโอนขายให้แก่บริษัท ศรีไทยรุ่งเรืองทรัพย์ (1999) จำกัด ในปี พ.ศ. 2543
  ตามแผนฟื้นฟูกิจการนั้น บริษัทฯได้เช่ากลับมาเพื่อใช้ดำเนินธุรกิจ มีระยะเวลาเช่า 3 ปี
  สัญญาเช่าปัจจุบันเริ่มระหว่างวันที่ 1 พฤษภาคม พ.ศ. 2546 สิ้นสุดวันที่ 30 เมษายน พ.ศ.
  2549 ต่อสัญญาได้อีก 3 ปี อัตราค่าเช่าตลอดอายุสัญญาเป็นจำนวนเงินรวม 166.67 ล้านบาท
  ทรัพย์สินที่เช่ากลับมามีรายละเอียดดังนี้

  -------------------------------------------- -------- -------- --------
  สถานที่ตั้ง                                      เนื้อที่ดิน            

                                               ไร่       งาน      วา

  355 และ 376 สุขสวัสดิ์ 36 แขวงบางปะกอก           22       3        7

  ศูนย์ชลบุรี (ใหม่) จ.ชลบุรี                         3        2        50

  32/3-4 สุขุมวิท 21 อโศก พระโขนง (ศูนย์อโศก)       0        0        32

  ศูนย์หนองแขม หลักสอง (หนองแขม)                  0        0        48

  ศูนย์ขอนแก่น จ.ขอนแก่น                           0        0        80.5

  ศูนย์ลพบุรี จ.ลพบุรี                               0        0        69.7

  ศูนย์รัตนาธิเบศร์ จ.นนทบุรี                         0        0        50.3

  ศูนย์รังสิต (ลำลูกกา) จ.ปทุมธานี                    0        0        41.4

  ศูนย์พิษณุโลก จ.พิษณุโลก                           0        0        66

  ศูนย์หาดใหญ่ จ.สงขลา                            0        0        44.6

  ศูนย์สุราษฎร์ธานี จ.สุราษฎร์ธานี                     0        0        52.2

  รวมให้เช่าทั้งสิ้น                                 27       2        41.7
  -------------------------------------------- -------- -------- --------

ทรัพย์สินทางปัญญา

  บริษัท ศรีไทยซุปเปอร์แวร์ จำกัด (มหาชน) มีทรัพย์สินทางปัญญา 2 ประเภท คือ
  สิทธิบัตรและเครื่องหมายการค้า โดยในปี พ.ศ. 2548 ที่ผ่านมา
  มีสิทธิบัตรที่ทรงสิทธิและยื่นจดทะเบียนใหม่ในประเทศจำนวน 76 ฉบับ
  แบ่งเป็นสิทธิบัตรการออกแบบ 73 ฉบับ สิทธิบัตรการประดิษฐ์ 1 ฉบับ และอนุสิทธิบัตร 2 ฉบับ
  และมีสิทธิบัตรการออกแบบที่ทรงสิทธิและยื่นจดทะเบียนใหม่ในต่างประเทศจำนวน 2 ฉบับ
  นอกจากนี้มีเครื่องหมายการค้าที่ทรงสิทธิและยื่นจดทะเบียนใหม่กับกรมทรัพย์สินทางปัญญา โดยในปี
  พ.ศ. 2548 ที่ผ่านมา มีเครื่องหมายการค้าที่จดทะเบียนในประเทศจำนวน 16 แบบ รวม 43
  จำพวกสินค้า และในต่างประเทศจำนวน 3 แบบ รวม 11 จำพวกสินค้า

  การจดทะเบียนเครื่องหมายการค้าและสิทธิบัตรมีลักษณะสำคัญ เงื่อนไข ผลต่อการดำเนินธุรกิจ
  และอายุของสิทธิ ดังนี้

สิทธิบัตร

ลักษณะสำคัญ

  สิทธิบัตรที่บริษัทฯได้ขอรับจดทะเบียน แบ่งเป็น 3 ประเภท ดังนี้

1.  สิทธิบัตรการออกแบบ เป็นการคุ้มครองในความคิดสร้างสรรค์ เกี่ยวกับการออกแบบ รูปร่าง
    สีสัน หรือลวดลายของผลิตภัณฑ์ให้เกิดความสวยงามและแตกต่างไปจากเดิม

2.  สิทธิบัตรการประดิษฐ์ เป็นการคุ้มครองแนวคิดในการประดิษฐ์คิดค้นที่แตกต่างไปจากเดิม
    โดยมีขั้นตอนการประดิษฐ์ที่ความรู้ธรรมดาไม่อาจทำได้ง่าย
    และสามารถนำไปใช้ประโยชน์ด้านอุตสาหกรรม พาณิชยกรรม เป็นต้น

3.  อนุสิทธิบัตร เป็นการคุ้มครองการประดิษฐ์เช่นเดียวกัน
    แต่เป็นการประดิษฐ์ประเภทที่มีเทคนิคเรื่องระดับการปรับปรุงไม่สูงมากนัก

  บริษัทฯได้นำงานไปยื่นคำขอจดทะเบียนที่กระทรวงพาณิชย์
  ทำให้มีสิทธิพิเศษตามที่กฎหมายบัญญัติให้เจ้าของสิทธิบัตรมีสิทธิเด็ดขาดหรือสิทธิแต่ผู้เดียวในการแสวงหาประโยชน์จากการ
  ออกแบบผลิตภัณฑ์นั้น หรือสามารถอนุญาตให้บุคคลอื่นใช้สิทธิโดยได้รับค่าตอบแทน

เงื่อนไข

  การยื่นคำขอรับสิทธิบัตรการออกแบบผลิตภัณฑ์ของบริษัทฯ
  เป็นการออกแบบผลิตภัณฑ์ใหม่เพื่ออุตสาหกรรมหรือหัตถกรรม คือ
  การออกแบบที่ยังไม่มีใช้แพร่หลายในประเทศ
  หรือยังไม่เปิดเผยสาระสำคัญหรือรายละเอียดในเอกสารหรือสิ่งพิมพ์
  ไม่ว่าในหรือนอกประเทศก่อนวันขอรับสิทธิบัตร หรือไม่คล้ายหรือเหมือนกับแบบผลิตภัณฑ์ที่มีอยู่แล้ว

ผลต่อการดำเนินธุรกิจ

  เมื่อได้รับจดทะเบียนสิทธิบัตร
  บริษัทฯได้รับการคุ้มครองโดยผู้ทรงสิทธิมีสิทธิแต่ผู้เดียวในการผลิตจำหน่าย
  นำเข้าในราชอาณาจักร อนุญาตให้บุคคลอื่นใช้สิทธิโดยได้รับค่าตอบแทน ดังนั้น
  หากมีผู้อื่นฝ่าฝืนสิทธิดังกล่าวของผู้ทรงสิทธิบัตร บริษัทฯก็สามารถที่จะบังคับให้ผู้ฝ่าฝืนสิทธิ
  ระงับการกระทำที่เป็นการฝ่าฝืน และยึดเอาทรัพย์สินที่ฝ่าฝืนนั้นทำลายก็ได้ หรือเรียกค่าเสียหาย
  อีกทั้งการ ฝ่าฝืนดังกล่าวยังมีโทษจำคุก หรือปรับ หรือทั้งจำทั้งปรับ
  เพื่อป้องกันไม่ให้คู่แข่งทางการค้าหรือบุคคลอื่นสามารถนำงานของบริษัทฯไปผลิต
  และจำหน่ายแข่งขันกับบริษัทฯโดยไม่ต้องขออนุญาต
  การจดทะเบียนสิทธิบัตรจึงเป็นสิ่งจำเป็นในการแข่งขันทางธุรกิจการค้าและการรักษาผลประโยชน์

อายุของสิทธิบัตร

  สามารถแบ่งตามประเภทของสิทธิบัตรได้ดังนี้

1.  สิทธิบัตรการออกแบบผลิตภัณฑ์ มีอายุคุ้มครอง 10 ปี นับแต่วันยื่นคำขอรับสิทธิบัตร
    และจะต้องเริ่มต่ออายุสิทธิบัตรนับแต่วันที่เริ่มต้นปีที่ 5 จนถึงปีที่ 10

2.  สิทธิบัตรการประดิษฐ์ มีอายุคุ้มครอง 20 ปี นับแต่วันขอรับสิทธิบัตร

3.  อนุสิทธิบัตร มีอายุ 6 ปี นับตั้งแต่วันขอรับอนุสิทธิบัตร
    และต้องชำระค่าธรรมเนียมรายปีตั้งแต่เริ่มต้นปีที่ 5 และปีที่ 6
    และสามารถต่ออายุได้อีกสองครั้ง ครั้งละ 2 ปี (รวม 10 ปี)

เครื่องหมายการค้า

ลักษณะสำคัญ

  เครื่องหมายการค้า คือ เครื่องหมาย (ภาพ, คำ, ชื่อ, ตัวอักษร, ฯลฯ) ที่ใช้กำกับสินค้า
  เพื่อทำให้ประชาชนคนทั่วไป
  หรือผู้บริโภคสามารถแยกแยะสินค้าได้ว่าแตกต่างกับสินค้าอื่นที่ใช้เครื่องหมายการค้าอื่น
  ซึ่งตามความเข้าใจของบุคคลทั่วไปมักเรียกเครื่องหมายการค้าว่า “ยี่ห้อ”

เงื่อนไข

  การจดทะเบียนเครื่องหมายการค้าดำเนินการที่กระทรวงพาณิชย์
  โดยที่เครื่องหมายการค้าที่ยื่นคำขอจดทะเบียนได้ต้องไม่เหมือนหรือคล้ายกับเครื่องหมายการค้าของผู้อื่น

ผลต่อการดำเนินธุรกิจ

  เครื่องหมายการค้ามีประโยชน์ทำให้ผู้บริโภคสามารถจดจำและเรียกสินค้าของเครื่องหมายการค้านั้น
  ทำให้ผู้บริโภคสามารถเลือกซื้อสินค้าได้ตามต้องการ และไม่สับสนกับสินค้าอื่น
  และการที่เครื่องหมายการค้าที่ยังไม่จดทะเบียน
  ทำให้เจ้าของเครื่องหมายการค้ามีสิทธิเพียงใช้เครื่องหมายการค้าของตนเท่านั้น
  ไม่มีสิทธิฟ้องเรียกค่าเสียหายต่อผู้ละเมิดเครื่องหมายการค้าของตน
  ซึ่งต่างกับเครื่องหมายการค้าที่ได้รับจดทะเบียน
  หากมีบุคคลใดมากระทำละเมิดโดยการปลอมหรือเลียนแบบเครื่องหมายการค้า
  สามารถฟ้องเรียกค่าเสียหายและฟ้องเพิกถอนการจดทะเบียนเครื่องหมายการค้าที่เหมือนหรือคล้ายได้
  ดังนั้น หากไม่จดทะเบียนเครื่องหมายการค้า
  เมื่อบุคคลอื่นนำเครื่องหมายการค้าดังกล่าวไปปลอมหรือเลียนแบบ
  ซึ่งอาจทำให้ประชาชนสับสนในสินค้า หรือคุณภาพของสินค้าได้
  อันจะมีผลกระทบต่อเจ้าของเครื่องหมายการค้าและการดำเนินธุรกิจ นอกจากนี้
  เครื่องหมายการค้าที่ได้จดทะเบียนแล้วนั้นจะมีระวางโทษจำคุกที่หนักกว่าเครื่องหมายการค้าที่ไม่จดทะเบียน

อายุเครื่องหมายการค้า

  เครื่องหมายการค้าที่ได้รับจดทะเบียน มีอายุการคุ้มครอง 10 ปี นับแต่ยื่นคำขอ
  และสามารถต่ออายุได้เป็นคราวๆ ละ 10 ปี

2) ทรัพย์สินที่ใช้ประกอบธุรกิจของบริษัท ศรีไทยโมลด์ส จำกัด

  โรงงานตั้งอยู่เลขที่ 55/1, 55/6 หมู่ที่ 1 ตำบลหนองซ้ำซาก อำเภอบ้านบึง จังหวัดชลบุรี
  บนเนื้อที่ 14 ไร่ 3 งาน 9.4 ตารางวา ถือกรรมสิทธิ์ของตนเอง ที่ดินเนื้อที่ 3 ไร่ 3 งาน 42
  ตารางวา ติดจำนองกับธนาคารทหารไทย จำกัด (มหาชน) วงเงินจำนอง 26 ล้านบาท
  และเนื้อที่ 4 ไร่ 1 งาน 59 ตารางวา ติดจำนองกับธนาคารไทยพาณิชย์ จำกัด (มหาชน)
  วงเงินจำนอง 10 ล้านบาท สำหรับวงเงินเบิกเกินบัญชี และเนื้อที่ 3 ไร่ 3 งาน 16.4
  ตารางวา ติดจำนองกับธนาคารไทยพาณิชย์ จำกัด (มหาชน) วงเงินจำนอง 60 ล้านบาท
  สำหรับวงเงินกู้ยืมระยะยาว

3) ทรัพย์สินที่ใช้ประกอบธุรกิจของบริษัท ศรีไทย มิยากาวา จำกัด

  โรงงานตั้งอยู่เลขที่ 539 หมู่ที่ 4 ซอย 8 บี นิคมอุตสาหกรรมบางปู ถนนสุขุมวิท ตำบลแพรกษา
  อำเภอเมืองสมุทรปราการ จังหวัดสมุทรปราการ ตั้งอยู่บนเนื้อที่ 5 ไร่ 2 งาน 52 ตารางวา

4) ทรัพย์สินที่ใช้ประกอบธุรกิจของ บริษัท ศรีไทยรุ่งเรืองทรัพย์ (1999) จำกัด

  สำนักงานตั้งอยู่เลขที่ 376 หมู่ที่ 4 ซอยสุขสวัสดิ์ 36 ถนนสุขสวัสดิ์ แขวงบางปะกอก
  เขตราษฎร์บูรณะ กรุงเทพฯ บริษัทฯนี้มีหน้าที่ถือครองทรัพย์สินแทนบริษัทฯตามแผนฟื้นฟูกิจการ
  ทรัพย์สินที่ถือครองบางส่วนได้ให้เช่าแก่บริษัทฯ
  รายละเอียดปรากฏในหัวข้อทรัพย์สินที่ใช้ในการประกอบธุรกิจของบริษัทฯ

5) ทรัพย์สินที่ใช้ประกอบธุรกิจของบริษัท ศรีไทย ชิน-โอซาก้า จำกัด

  สำนักงานและโรงงานตั้งอยู่ในนิคมอุตสาหกรรมสมุทรสาคร เลขที่ 1/132 หมู่ที่ 2 ถนนพระราม
  2 ตำบลท่าทราย อำเภอเมืองสมุทรสาคร จังหวัดสมุทรสาคร ตั้งอยู่บนที่ดิน 4 ไร่ 10 ตารางวา
  ถือกรรมสิทธิ์ของบริษัท

5.2 นโยบายการลงทุนและการบริหารงานในบริษัทย่อยและบริษัทร่วม

  บริษัทฯมีนโยบายลงทุนในธุรกิจที่เกี่ยวเนื่องกับธุรกิจที่บริษัททำเป็นหลัก คือ
  ธุรกิจพลาสติกและเมลามีน การเติบโตของกลุ่มบริษัท จึงเน้นการเติบโตในแนวตั้ง (VERTICAL
  INTEGRATION) ทั้งนี้เพื่อลดการพึ่งพาธุรกิจภายนอกให้เหลือน้อยที่สุด (SELF SUFFICIENCY)
  และมีการลงทุนใน กิจการอื่นที่ไม่เกี่ยวข้องกับธุรกิจหลักของบริษัทน้อยมาก
  บริษัทในเครือแต่ละแห่งจะมีทีมบริหารของตนเอง
  โดยบริษัทฯมีส่วนร่วมในการกำหนดนโยบายการดำเนินธุรกิจในระดับหนึ่งร่วมกับผู้ถือหุ้นรายอื่นในบริษัทย่อย
  และส่งตัวแทนเข้าไปเป็นกรรมการของบริษัทในเครือ

  ปัจจุบันบริษัทฯมีสัดส่วนของเงินลงทุนในบริษัทในเครือและบริษัททั่วไปต่อสินทรัพย์รวม ดังนี้.-

  ----------------------------- ------------- ---------- -- ----------------- ----------
                                                            หน่วย : ล้านบาท     

                                งบการเงินรวม                 งบการเงินของบริษัท   

                                พ.ศ. 2547     พ.ศ. 2548     พ.ศ. 2547         พ.ศ. 2548

  เงินลงทุนในบริษัทย่อย              -             -             241.05            262.28
  (ตามวิธีส่วนได้เสีย)                                                             

  เงินลงทุนในบริษัทร่วม              438.00        437.17        420.50            415.69
  (ตามวิธีส่วนได้เสีย)                                                             

  เงินลงทุนในบริษัททั่วไป (ตามราคาทุน) 53.11         55.13         53.11             49.63

  รวม                           491.11        492.30        714.66            727.60

  สินทรัพย์รวม                     6,287.90      6,119.66      5,769.98          5,558.19

  สัดส่วน (%)                     7.81          8.04          12.39             13.09
  ----------------------------- ------------- ---------- -- ----------------- ----------

  บริษัทฯยังคงมีนโยบายเน้นการลงทุนในกิจการที่ทำธุรกิจเหมือนหรือคล้ายคลึงกับธุรกิจหลักของบริษัทฯ
  เพื่อให้เกิดผลดีจากการสนับสนุนซึ่งกันและกัน (synergy effect)
  โดยไม่มีนโยบายจำกัดการลงทุน แต่จะลงทุนให้เหมาะสมตามฐานะการเงิน
  ความจำเป็นทางธุรกิจ และสภาพเศรษฐกิจโดยรวม